b'\n_START_ARTICLE_\nCarta europea sobre la participaci\xc3\xb3 dels joves en la vida local i regional\n_START_SECTION_\nAntecedents i traject\xc3\xb2ria\n_START_PARAGRAPH_\nLes bases del que es convertiria en la primera Carta Europea al Participaci\xc3\xb3 dels Joves en la Vida  Local i Regional es van posar quan la  Segona Confer\xc3\xa8ncia sobre les Pol\xc3\xadtiques de Joventut del Consell d\'Europa, va prioritzar el tema de la participaci\xc3\xb3 dels joves. En conseq\xc3\xbc\xc3\xa8ncia la Confer\xc3\xa8ncia de Poders Locals i Regionals d\'Europa del Consell d\'Europa, organitz\xc3\xa0 a la ciutat Lausana  Su\xc3\xafssa (juny 1988) i despr\xc3\xa9s a Llangollen Pa\xc3\xads de Gal\xc2\xb7les (Setembre de 1991), dos encontres amb representants d\'organitzacions juvenils, municipis i regions europees, on s\'elabor\xc3\xa0 i consensu\xc3\xa0 el text de la carta. Poc despr\xc3\xa9s que el 19 de mar\xc3\xa7 1992, la Confer\xc3\xa8ncia Permanent va aprovar la resoluci\xc3\xb3 237 i l\'article 22 de la mateixa i l\'aprovaci\xc3\xb3 de la carta. _NEWLINE_Deu anys despr\xc3\xa9s, per celebrar el des\xc3\xa8 aniversari de la primera Carta, el Congr\xc3\xa9s de Poders Locals i Regionals d\'Europa CPLRE en col\xc2\xb7laboraci\xc3\xb3 amb el Consell d\'Europa i la Direcci\xc3\xb3 de Joventut i Esports, va organitzar una confer\xc3\xa8ncia titulada "Els joves, actors a les seves ciutats i regions celebrada a Crac\xc3\xb2via, Pol\xc3\xb2nia, el mar\xc3\xa7 2002. La Confer\xc3\xa8ncia va avaluar el progr\xc3\xa9s fet en el camp de la participaci\xc3\xb3 dels joves en els deu anys de l\'exist\xc3\xa8ncia de la carta, i examin\xc3\xa0 formes de promoure una major participaci\xc3\xb3 dels joves, i de difusi\xc3\xb3 de bones pr\xc3\xa0ctiques. Els participants en la confer\xc3\xa8ncia es van reafirmar en la Declaraci\xc3\xb3 de Crac\xc3\xb2via, en la import\xc3\xa0ncia de la carta, per\xc3\xb2 tamb\xc3\xa9 en la necessitat d\'adaptar-la a la r\xc3\xa0pida evoluci\xc3\xb3 de l\'entorn pol\xc3\xadtic, social i econ\xc3\xb2mic.  _NEWLINE_A partir d\'aquest mandat el CPLRE i el Consell Assessor en Assumptes Juvenils del Consell d\'Europa van designar un conjunt experts per elaborar propostes per a la reforma de la carta Europea sobre la participaci\xc3\xb3 dels joves. Obrint-se posteriorment un proc\xc3\xa9s de participaci\xc3\xb3. Les reunions de treball es van reunir a finals de 2002 i principis de 2003. El text definitiu de la segona Carta  es va aprovar pel Congr\xc3\xa9s del Consell d\'Europa el 2003. Aquesta segona carta s\'ha tradu\xc3\xaft a m\xc3\xa9s de dotze lleng\xc3\xbces. El Consell Nacional de la Joventut de Catalunya CNJC n\'ha fet una traducci\xc3\xb3 de la carta al catal\xc3\xa0._NEWLINE_Des de la seva aprovaci\xc3\xb3 s\'ha assolit un ampli reconeixement com a document de refer\xc3\xa8ncia pol\xc3\xadtica fonamental per a la participaci\xc3\xb3 pol\xc3\xadtica dels joves a la vida local, i ha estat adoptada per molts municipis europeus que han optat per l\'aplicaci\xc3\xb3 dels seus principis i recomanacions (a Catalunya, l\'Ajuntament de Barcelona amb el suport del Consell de la Joventut de Barcelona s\'adher\xc3\xad als principis i recomanacions de la primera Carta el setembre de 1992 i, posteriorment el feu extensiu al text de la segona La carta va rebre l\'aprovaci\xc3\xb3 i el suport de l\'organisme de coordinaci\xc3\xb3 juvenil europeu el F\xc3\xb2rum Europeu de la Joventut / European Youth Forum YJF i de les seves organitzacions i consells nacionals membres, com en el cas catal\xc3\xa0, el Consell Nacional de la Joventut de Catalunya.\n_START_SECTION_\nEl text i el contingut\n_START_PARAGRAPH_\nEl text, de 27 p\xc3\xa0gines, a m\xc3\xa9s d\'una introducci\xc3\xb3, un pre\xc3\xa0mbul i el principis, \xc3\xa9s dividit en tres seccions, la primera s\'est\xc3\xa9n sobre les pol\xc3\xadtiques de joventut sectorials, la segona desenvolupa els instruments de participaci\xc3\xb3 juvenil, i la tercera la participaci\xc3\xb3 institucional en temes locals i regionals. En s\xc3\xadntesi es reafirma que els joves s\xc3\xb3n ciutadans de les regions i municipis on viuen com qualsevol grup d\'edat, i que per tant han de tenir acc\xc3\xa9s a tota forma de participaci\xc3\xb3 en la societat. Es remarca tamb\xc3\xa9 la necessitat de recolzar i promoure el paper dels joves en el desenvolupament d\'una societat democr\xc3\xa0tica, particularment en la vida p\xc3\xbablica local i regional.'